ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
2 முதல் 18 வயது வரையிலான பிரிவினருக்கு கொவிட் தடுப்பூசியின் மருத்துவ சோதனை: இந்திய மருந்துகள் கட்டுப்பாட்டு ஆணையம் அனுமதி
துறை ரீதியான நிபுணர் குழுவின் பரிந்துரையை ஏற்று, 2 முதல் 18 வயது வரையிலான பிரிவினருக்கு கோவாக்சின் தடுப்பூசியின் இரண்டாவது மற்றும் மூன்றாவது கட்ட மருத்துவ பரிசோதனையை அதன் உற்பத்தியாளர் பாரத் பயோடெக் நிறுவனம் மேற்கொள்வதற்கு இந்திய மருந்துகள் கட்டுப்பாட்டு ஆணையம் 12.05.2021 அன்று அனுமதி அளித்தது.
ஹைதராபாத்தில் இயங்கும் பாரத் பயோடெக் இண்டர்நேஷனல் நிறுவனம், தடுப்பூசியின் 2-வது மற்றும் 3-வது கட்ட மருத்துவ சோதனையை 2 முதல் 18 வயதிற்குட்பட்டவர்களிடையே மேற்கொள்ள முன்மொழிந்திருந்தது. 525 ஆரோக்கியமான தன்னார்வலர்களிடம் இந்த சோதனை நடத்தப்படும்.
சோதனையின்போது தசை வழியாக தடுப்பூசி செலுத்தப்படும். 0 மற்றும் 28-வது நாள் என இரண்டு டோஸ்கள் போடப்படும்.
முன்மொழிவின் மீது விரைந்து நடவடிக்கை எடுக்கும் வகையில் இதுதொடர்பாக 11.05.2021 அன்று துறை ரீதியான நிபுணர் குழு ஆலோசனை மேற்கொண்டு, விரிவான ஆலோசனைக்குப் பிறகு அனுமதி அளித்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718192
பிரதமர் அலுவலகம்
நவராத்திரியையொட்டி அன்னை ஸ்கந்த்மாதாவின் ஆசியை கோருகிறார் பிரதமர்
நவராத்திரியின் ஐந்தாவது நாளையொட்டி பக்தர்களுக்காக அன்னை ஸ்கந்த்மாதாவின் ஆசிகளை பிரதமர் திரு நரேந்திர மோடி கோரியுள்ளார். அன்னையை நோக்கி நடத்தப்பட்ட வழிபாடுகளை அவர் பகிர்ந்து கொண்டுள்ளார்.
இது குறித்து ட்விட்டர் பதிவில் பிரதமர் கூறியிருப்பதாவது;
“நவராத்திரியின் ஐந்தாம் நாளன்று அன்னை ஸ்கந்த மாதாவை வழிபட ஒரு சட்டம் உண்டு. அன்னை ஸ்கந்த மாதா ஒவ்வொருவரின் வாழ்க்கையிலும் புதிய சக்தியை அருளட்டும். நாட்டு மக்கள் அனைவரின் சார்பாக வணக்கங்கள்”.
ஜல்சக்தி அமைச்சகம்
ஐந்தாவது இந்திய நீர் தாக்க மாநாட்டை மத்திய ஜல் சக்தி அமைச்சர் துவக்கி வைத்தார்
தூய்மையான கங்கைக்கான தேசிய இயக்கம் மற்றும் கங்கை ஆற்றுப்படுகையின் மேலாண்மை மற்றும் படிப்புகள் ஆகியவை இணைந்து ஏற்பாடு செய்த ஐந்தாவது இந்திய நீர் தாக்க மாநாட்டை மத்திய ஜல் சக்தி அமைச்சர் திரு கஜேந்திர சிங் ஷெகாவத் இன்று துவக்கி வைத்தார்.
உள்ளூர் ஆறுகள் மற்றும் நீர் நிலைகளின் விரிவான ஆய்வு மற்றும் முழுமையான மேலாண்மை, கங்கை பாதுகாப்பு மற்றும் ஒருங்கிணைந்த மேலாண்மை என்பது இந்த மாநாட்டின் மையக்கருவாகும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1679734
புவி அறிவியல் அமைச்சகம்
பருவ மழை முடிவு - தென்மேற்கு பருவமழை 2020 அறிக்கை: இந்திய வானிலைத்துறை வெளியீடு
நடப்பாண்டிற்கான தென்மேற்கு பருவ மழை நிறைவடைந்தது குறித்தும் பல பகுதிகளில் பெய்த மழை அளவு குறித்தும் ‘பருவ மழை முடிவு- தென்மேற்கு பருவமழை 2020’ அறிக்கையை இந்திய வானிலைத் துறை வெளியிட்டுள்ளது.
இந்த அறிக்கையின் முக்கிய அம்சங்கள்:
நாடு முழுவதும் ஜூன்-செப்டம்பர் பருவமழை நீண்ட கால சராசரி அளவாக 109 சதவீதம் இருந்தது.
வடமேற்கு இந்தியா, மத்திய இந்தியா, தெற்கு தீபகற்ப பகுதி மற்றும் வடகிழக்கு இந்தியாவில் பருவ மழை பொழிவு முறையே 84, 115, 130 மற்றும் 106 சதவீதமாக இருந்தது.
நாடு முழுவதும் மழைப் பொழிவு கடந்த ஜூன் மாதத்தில் நீண்ட கால சராசரி அளவாக 118 சதவீதமாகவும், ஜூலையில் 90 சதவீதமாகவும், ஆகஸ்ட்டில் 127 சதவீதமாகவும், செப்டம்பரில் 104 சதவீதமாகவும்தென்மேற்கு பருவமழை அந்தமான் கடல் பகுதி மற்றும் நிகோபார் தீவுகளை கடந்த மே 17ம் தேதி நெருங்கியது. கேரளாவில் ஜூன் 1ம் தேதி தொடங்கியது. நாடு முழுவதும் ஜூன் 26ம் தேதி பரவியது. நாடு முழுவதும் அக்டோபர் 28-ல் இது முடிவடைந்தது. இந்த கால கட்டத்தில் நிசர்கா புயல் ஜூன் 1ம் தேதி முதல் 4ம் தேதி வரை உருவானது.
ஆகஸ்ட் மழைக்கான முன்னறிவிப்பு மற்றும் ஒட்டுமொத்த மழைக்காலத்தின் இரண்டாவது பாதியில் மழைப்பொழிவு, பெய்த மழை அளவைப் பொறுத்தவரை குறைத்து மதிப்பிடப்பட்டதாகக் கண்டறியப்பட்டது. அதேசமயம் ஜூலை மாதத்தில் நாடு முழுவதும் மழைப்பொழிவுக்கான கணிப்புகள், மற்றும் வடமேற்கு இந்தியாவுக்கான முன்னறிவிப்பு மிகைப்படுத்தப்பட்டதாக கண்டறியப்பட்டது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1682381
••••••
((Visitor Counter : 146
பொருளாதார விவகாரங்களுக்கான மத்திய அமைச்சரவைக் குழு
ராஜ்கோட்- கனாலஸ் ரயில் வழித்தடத்தை இரட்டிப்பாக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு கூட்டத்தில் ராஜ்கோட்- கனாலஸ் ரயில் வழித்தடத்தை இரட்டிப்பாக்க அனுமதி அளிக்கப்பட்டுள்ளது. இந்தத் திட்டத்திற்காக மதிப்பிடப்பட்டுள்ள தொகை ரூ. 1,080.58 கோடியாகும். உயர்த்தப்பட்ட/ மொத்த மதிப்பு ரூ. 1,168.13 கோடியாகும். இரட்டிப்பாக்கப்படும் வழித்தடத்தின் மொத்த தூரம் 111.20 கிலோமீட்டர். 4 ஆண்டுகளில் இந்தத் திட்டம் நிறைவடையும்.
இந்த குறிப்பிட்ட வழித்தடத்தில் பெரும்பாலும் நிலக்கரி, சிமெண்ட், உரங்கள் மற்றும் உணவு தானியங்கள் கொண்டு செல்லப்படுகின்றன. திட்டப்பாதை சீரமைப்பிலிருந்து தொடங்கும் தனியார் பக்க இருப்புப்பாதையுடன் இணைக்கப்பட்ட தொழில்துறைகளில் இருந்து சரக்கு உற்பத்தியாகிறது. ரிலையன்ஸ் பெட்ரோலியம்,எஸ்ஸார் ஆயில் மற்றும் டாடா கெமிக்கல் போன்ற பெரிய நிறுவனங்களிலிருந்து எதிர்காலத்தில் சரக்கு கொண்டு செல்லப்படும் என்று கணிக்கப்பட்டுள்ளது. ராஜ்கோட்- கனாலஸ் ஒற்றை வழி அகலப்பாதை அதிகமாக பயன்படுத்தப்பட்டு விட்டதால், அதற்கு இணையான கூடுதல் அகலப்பாதை அமைப்பதற்கான தேவை எழுந்துள்ளது. இந்த வழித்தடத்தில் 30 ஜோடி பயணியர்/ சரக்கு எக்ஸ்பிரஸ் ரயில்கள் பயணிக்கின்றன. பராமரிப்பு தொகுப்புடன் தற்போதைய வழித்தடத்தின் பயன்பாட்டு திறன் 157.5% வரையிலானதாகும். இரட்டிப்பு பணிகள் நிறைவடைந்த பிறகு சரக்கு மற்றும் பயணியர் போக்குவரத்தின் தடங்கல் கணிசமாகக் குறையும். இந்த பாதையை இரட்டிப்பாக்குவதன் மூலம் திறன் அதிகரிப்பதுடன் அதிக போக்குவரத்திற்கும் வழிவகை செய்யப்படும். ராஜ்கோட் முதல் கனாலஸ் வரையிலான வழித்தடத்தை இரட்டிப்பாக்கும் திட்டத்தினால் சௌராஷ்டிரா பகுதி ஒட்டுமொத்த வளர்ச்சி அடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759258
------
(
நிதி அமைச்சகம்
அசாம் மாநிலத்தில் மின் பரிமாற்ற அமைப்பின் திறன் மேம்பாட்டுக்கு 304 மில்லியன் அமெரிக்க டாலர் கடன் ஒப்பந்தம்
அசாம் மாநிலத்தில் மின் பரிமாற்ற நெட்வொர்க்கின் நம்பகத்தன்மை, திறன் மற்றும் பாதுகாப்பை மேம்படுத்துவதற்காக, 304 மில்லியன் டாலர் ஒப்பந்தத்தில் மத்திய அரசு மற்றும் ஆசியன் உள்கட்டமைப்பு முதலீட்டு வங்கி  ஆகியவை கையெழுத்திட்டுள்ளன.
(இத்திட்டம் மூலம் அசாமில் மின் பரிமாற்ற துணை நிலையங்கள் அமைக்கப்படும். தற்போதுள்ள 15 துணை மின் நிலையங்கள் மேம்படுத்தப்படும். பூமிக்கு அடியில் கொண்டு செல்லப்படும், மின் வயர்கள், ஆப்டிக்கல் மின் வயர்களாக மாற்றப்படும்.
அசாம் மாநிலத்தில் தற்போதுள்ள உள்ள மின் பகிர்வு கட்டமைப்புகள், 24 மணி நேரமும் மின் விநியோகம் இருக்கும் வகையில் வலுப்படுத்தப்படும்.
இந்த கடன் ஒப்பந்தத்தில் மத்திய அரசு சார்பில் பொருளாதார விவாகரத்துறை இணை செயலாளர் திரு பல்தியோ புருசர்தா, ஆசிய உள்கட்டமைப்பு முதலீட்டு வங்கி சார்பில் அதன் தலைமை இயக்குனர் பொறுப்பு வகிக்கும் திரு ராஜத் மிஸ்ரா ஆகியோர் கையெழுத்திட்டனர்.
இத்திட்டத்தின் மொத்த செலவு 365 மில்லியன் அமெரிக்க டாலர். இதில் 304 மில்லியன் டாலர் நிதியை ஏஐஐபி வங்கி அளிக்கும். 61 மில்லியன் டாலர் நிதியை அசாம் அரசு செலவிடும். 304 மில்லியன் அமெரிக்க டாலர் கடனை 24 ஆண்டுகளுக்குள் செலுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700238
பிரதமர் அலுவலகம்
ஆஸ்கர் விருதை வென்ற ‘தி எலிபண்ட் விஸ்பெரர்ஸ்’ குழுவுக்கு பிரதமர் பாராட்டு
சிறந்த ஆவணக் குறும்படத்துக்கான ஆஸ்கர் விருதை வென்றதற்காக, ஆவணப்பட இயக்குனர் கார்த்திகி கன்சால்வஸ், படத் தயாரிப்பாளர் குணீத் மோங்கா மற்றும் ‘தி எலிபண்ட் விஸ்பரர்ஸ்’ படத்தின் மொத்தக் குழுவிற்கும் பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து அகாடமியின் ட்விட்டருக்கு பதிலளிக்கும் வகையில், பிரதமர் விடுத்துள்ள ட்விட்டர் பதிவு வருமாறு;
"இந்த கௌரவத்திற்காக @EarthSpectrum, @guneetm மற்றும் 'The Elephant Whisperers' முழு குழுவிற்கும் வாழ்த்துகள், நிலையான வளர்ச்சி மற்றும் இயற்கையோடு இணக்கமாக வாழ்வதன் முக்கியத்துவத்தை அவர்களது பணி அற்புதமாக எடுத்துக்காட்டுகிறது. #Oscars "
பழங்குடியினர் நலத்துறை அமைச்சகம்
குடியரசுத் தலைவர் திருமதி திரவுபதிமுர்மு 2023 மே 25ம் தேதியன்று ஜார்க்கண்டின் குந்தி பகுதியில் மகளிர் சுயஉதவிக்குழுவினருடன் உரையாடவுள்ளார்.
குடியரசுத் தலைவர் திருமதி திரவுபதி முர்மு மத்திய பழங்குடியினர் விவகாரங்கள்துறை அமைச்சகம் ஏற்பாடு செய்த நிகழ்வில் மகளிர் சுய உதவிக்குழுவைச் சேர்ந்தவர்களுடன் உரையாடவுள்ளார். இந்த நிகழ்வில் 2023 மே 25-ம் தேதியன்று ஜார்க்கண்டின் குந்தி மாவட்டத்தில் உள்ள பிர்சா முண்டா கல்லூரி மைதானத்தில் நடைபெறும். இந்த நிகழ்வில், மத்திய பழங்குடியினர் விவகாரங்கள் துறை அமைச்சர் திரு.அர்ஜுன் முண்டா, ஜார்க்கண்ட் முதலமைச்சர் திரு.ஹேமந்த் சோரன் உள்ளிட்ட பலர் பங்கேற்கவுள்ளனர்.
இந்த நிகழ்ச்சியில், பல்லாயிரக்கணக்கான மகளிர் சுய உதவிக்குழு உறுப்பினர்கள் ஆர்வத்துடன் பங்கேற்பர் என எதிர்பார்க்கப்படுகிறது. இந்த நிகழ்வின் போது, பல்வேறு பழங்குடியினரின் கைவினைப்பொருட்கள் மற்றும் அதன் நேரடி செயல் விளக்கங்களை காட்சிப்படுத்தும் சாவடிகளை அமைக்க திட்டமிடப்பட்டுள்ளது.
பழங்குடியினர் தயாரிப்புகளின் கைவினைப் பொருட்கள் காட்சி: இந்தக் கண்காட்சிக்காக 20 அரங்குகள் ஒதுக்கப்படவுள்ளன. இதில் நாடு முழுவதும் உள்ள பழங்குடியினர் தங்களது பொருட்களை காட்சிப்படுத்தவுள்ளனர்.
கைவினை செயல்விளக்கம்: ஜவுளி நெசவு, மூங்கில் கூடை, யோகா பாய் தயாரித்தல், இசைக்கருவிகள் தயாரித்தல் போன்றவற்றுக்கு செயல்முறை விளக்கக் கண்காட்சி ஏற்பாடு செய்ய திட்டமிடப்பட்டுள்ளது.
ஆரோக்கியத்திற்கு முன்னுரிமை அளிப்பதற்காக, பழங்குடியின சமூகத்தினரிடையே பரவலாக உள்ள நோய்களையும், ஊட்டச்சத்துக் குறைபாடு, காசநோய் போன்ற வாழ்க்கை முறை நோய்களையும் கண்டறியும் நோக்கத்திற்காக சுகாதார மையம் அமைக்கப்படவுள்ளது.
இந்த நிகழ்வை முன்னிட்டு மத்திய பழங்குடியினர் விவகாரங்கள் துறை அமைச்சர், திரு.அர்ஜுன் முண்டா, ஜார்க்கண்ட் மாநிலம் குந்தியில் மாவட்ட நிர்வாகத்துடன் நடைபெற்ற ஆய்வுக் கூட்டத்திற்குத் தலைமை தாங்கினார். சுய உதவிக் குழுவைச் சேர்ந்த பெண்களுடனான உரையாடலுக்குப் பிறகு குடியரசுத் தலைவர் திரவுபதி முர்மு பல்வேறு அரங்குகளைப் பார்வையிடுவார். 30 ஆயிரத்துக்கும் மேற்பட்ட பழங்குடியின மக்கள் இந்நிகழ்வில் பங்கேற்பர் என்று எதிர்பார்க்கப்படுகிறது.
(
தொழிலாளர் மற்றும் வேலைவாய்ப்பு அமைச்சகம்
சமூக பாதுகாப்பு மற்றும் கௌரவமான வேலை வாய்ப்பை வழங்க வேண்டும் என்ற உறுதிப்பாட்டுடன் பிரதமர் திரு நரேந்திர மோடி தலைமையின் கீழ் இந்தியா அமிர்த காலத்தை நோக்கி செல்வதாக திரு பூபேந்தர் யாதவ் கூறுகிறார்
ஜெனீவாவில் ஜூன் 13 அன்று நடைபெற்ற 111-வது சர்வதேச தொழிலாளர் மாநாட்டில் தொடக்க அமர்வில் மத்திய தொழிலாளர், வேலைவாய்ப்பு மற்றும் சுற்றுச்சூழல், வனம், பருவநிலை மாற்றத்துறை அமைச்சர் திரு பூபேந்தர் யாதவ் உரையாற்றினார். சமூக பாதுகாப்பு மற்றும் கௌரவமான வேலை வாய்ப்பை வழங்க வேண்டும் என்ற உறுதிப்பாட்டுடன் பிரதமர் திரு நரேந்திர மோடி தலைமையின் கீழ் இந்தியா அமிர்த காலத்தை நோக்கி செல்வதாக அவர் தெரிவித்தார்.
ஜி20 தலைமைத்துவத்தின் போது, நாடுகளுக்கிடையே உள்ள திறன் பற்றாக்குறையை நீக்குவதற்காக வழிவகைகளை காண்பதை இந்தியா நோக்கமாகக் கொண்டுள்ளது என்றும், திறன்கள் மற்றும் தகுதிகளின் பரஸ்பர அங்கீகாரம் மற்றும் நல்லிணக்கத்தை நோக்கிச் செல்வதாக அவர் கூறினார்.
இந்த மாநாட்டிற்கிடையே சர்வதேச தொழிலாளர் அமைப்பின் தலைமை இயக்குநர் திரு கில்பர்ட் ஹாங்போயை திரு யாதவ் சந்தித்துப் பேசினார்.
ஜெனீவாவில் ஏரியானா பூங்காவில் உள்ள மகாத்மா காந்தி சிலைக்கும் திரு யாதவ் மரியாதை செலுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932222
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 170.21 கோடியைக் கடந்தது
நாட்டில் கடந்த 24 மணி நேரத்தில் 55.78 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 170.21 கோடியைக்  கடந்தது. 1,89,63,092 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 1,80,456 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,08,40,658 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.46 சதவீதமாக உள்ளது. கடந்த 24 மணி நேரத்தில் 67,597 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 9,94,891 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.35 சதவீதமாக உள்ளது.
கடந்த 24 மணி நேரத்தில் 13,46,534 கொவிட் பரிசோதனைகள் செய்யப்பட்டன. இதுவரை சுமார் 74.29 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 8.30 சதவீதமாக உள்ளது. தினசரித் தொற்று விகிதம் 5.02 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1796373
பிரதமர் அலுவலகம்
பிரபல எழுத்தாளரும், ஒடிசா முதல்வரின் சகோதரியுமான திருமதி கீதா மேத்தா மறைவுக்கு பிரதமர் இரங்கல்
பிரபல எழுத்தாளரும், ஒடிசா முதல்வர் திரு நவீன் பட்நாயக்கின் சகோதரியுமான திருமதி கீதா மேத்தாவின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
எக்ஸ் சமூக ஊடகப் பதிவில், பிரதமர் தெரிவித்ததாவது:
“புகழ்பெற்ற எழுத்தாளர் திருமதி கீதா மேத்தாவின் மறைவு, எனக்கு மிகுந்த வருத்தமளிக்கிறது. அவரது அறிவுத்திறனுடன், எழுத்து மற்றும் திரைப்படத் தயாரிப்பில் ஆர்வம் ஆகியவற்றால் அவர் ஒரு பன்முக ஆளுமையாக அறியப்பட்டார். இயற்கை மற்றும் நீர் சேமிப்பிலும் ஆர்வம் கொண்டிருந்தார். இந்த துயரமான நேரத்தில் திரு நவீன் பட்நாயக் @Naveen_Odisha மற்றும் குடும்பத்தினர் அனைவருக்கும் எனது ஆறுதல்கள். ஓம் சாந்தி.”
(
பிரதமர் அலுவலகம்
சௌராஷ்டிரா தமிழ் சங்கமம் நிகழ்ச்சியின் சிறப்பு விருந்தினர்களுக்கு பதல்பரா மக்கள் அளித்த உற்சாக வரவேற்புக்கு பிரதமர் பாராட்டு
சௌராஷ்டிரா தமிழ் சங்கமம் நிகழ்ச்சிக்கு வந்திருந்த சிறப்பு விருந்தினர்களை பதல்பரா மக்கள் தங்கள் குடும்ப உறுப்பினர்களைப் போல் எண்ணி உற்சாக வரவேற்பு அளித்தமைக்கு பிரதமர் திரு. நரேந்திர மோடி பாராட்டு தெரிவித்துள்ளார்.
இதுகுறித்த சௌராஷ்டிரா தமிழ் சங்கமத்தின் ட்விட்டர் பதிவிற்கு பதில் அளித்து பிரதமர் வெளியிட்டுள்ள ட்விட்டில் கூறியிருப்பதாவது:-
"பார்க்கப் பார்க்க மனம் மகிழ்கிறது. பதல்பரா மக்களை மனதாரப் பாராட்டுகிறேன்"
பிரதமர் அலுவலகம்
பிரதமரின் ரம்ஜான் வாழ்த்து செய்தி
பிரதமர் திரு நரேந்திர மோடி, ரம்ஜான் பண்டிகையை முன்னிட்டு இஸ்லாமிய பெருமக்களுக்கு வாழ்த்து தெரிவித்துள்ளார்.
இதுகுறித்து தனது ட்விட்டர் பதிவில், அனைவருக்கும் ஈகை பெருநாள் வாழ்த்துக்கள். இந்த புனிதமான தருணம், நமது சமூகத்தில் ஒற்றுமை மற்றும் சகோதரத்துவ உணர்வை அதிகரிக்கட்டும். அனைவரும் நல்ல ஆரோக்கியம் மற்றும் செழிப்புடன் ஆசீர்வதிக்கப்படட்டும்" என்று கூறியுள்ளார்.
கலாசாரத்துறை அமைச்சகம்
'ஒரே பாரதம், ஒப்பற்ற பாரதம்' உணர்வை வெளிப்படுத்திய கேரள மாணவர்கள், இமாச்சலப் பிரதேச ஆறுகளைப் பற்றிய விளக்கக் காட்சியை வழங்கினர்
'ஒரே பாரதம், ஒப்பற்ற பாரதம்' உணர்வை வெளிப்படுத்தும் வகையில், கேரளாவில் உள்ள எர்ணாகுளத்தில் இருக்கும் அங்கமலியை சேர்ந்த மார்னிங் ஸ்டார் ஹோம் சயின்ஸ் கல்லூரியின் ஒரே பாரதம், ஒப்பற்ற பாரதக் குழுவின் உறுப்பினர்கள், இமாச்சலப் பிரதேச ஆறுகளைப் பற்றிய விளக்கக் காட்சியை வழங்கினர்.
"இமாச்சலப் பிரதேச ஆறுகளின் ஆராய்ச்சி: இந்திய நீர்நிலைகளுக்கு மரியாதை" என்னும் தலைப்பிலான இந்த விளக்கக் காட்சி, இமாச்சலப் பிரதேசத்தின் முக்கிய ஆறுகளின் மீது கவனம் செலுத்தியது.
காணொலி விளக்கக் காட்சியை வழங்கிய மாணவர்கள், சட்லஜ், பியாஸ் மற்றும் செனாப் ஆகிய ஆறுகளின் அழகு, முக்கியத்துவம் மற்றும் இதர சிறப்பம்சங்கள் குறித்து எடுத்துக் கூறினர்.
கொரோனா பெருந்தொற்று காரணமாக கள நடவடிக்கைகள் குறைந்த அளவிலேயே நடைபெறுவதால், டிஜிட்டல்/ஆன்லைன் முறையில் 'ஒரே பாரதம், ஒப்பற்ற பாரதம்' இயக்கத்தின் நடவடிக்கைகள் செயல்படுத்தப்படுகின்றன.
மேலும் விவரங்களுக்கும், கேரள மாணவர்களின் விளக்கக் காட்சியை காணவும், கீழ்கண்ட ஆங்கில செய்திக் குறிப்பை பாருங்கள்:
https://pib.gov.in/PressReleasePage.aspx?PRID=1672285
------
(Visitor Counter : 111
பிரதமர் அலுவலகம்
ரோக்லாவில் நடைபெற்ற உலக இளைஞர் வில்வித்தைப் போட்டியில் பதக்கங்களை வென்ற இந்தியக் குழுவினருக்கு பிரதமர் வாழ்த்து
ரோக்லாவில் நடைபெற்ற உலக இளைஞர் வில்வித்தைப் போட்டியில், 8 தங்கம் உட்பட 15 பதக்கங்களை வென்ற இந்தியக் குழுவினருக்கு பிரதமர் திரு.நரேந்திர மோடி வாழ்த்துகளைத் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில் கூறியிருப்பதாவது;
“ரோக்லாவில் நடைபெற்ற உலக இளைஞர் வில்வித்தைப் போட்டியில், 8 தங்கம் உட்பட 15 பதக்கங்களை வென்று இந்தியக் குழுவினர் நமக்கு பெருமை தேடித் தந்துள்ளனர். நமது குழுவினருக்கு வாழ்த்துகள். அவர்களது வருங்கால முயற்சிகள் சிறக்கவும் எனது நல்வாழ்த்துகள். அவர்களது இந்த வெற்றியானது, நமது இளைஞர்கள் இந்த விளையாட்டை தேர்ந்தெடுத்து அதில் சிறந்து விளங்குவதற்கு ஊக்கமளிக்கும்”.
இளைஞர் நலன் மற்றும் விளையாட்டு அமைச்சகம்
குடியரசு தினவிழா அணிவகுப்பில், அமைச்சகத்தின் கேலோ இந்தியா அலங்கார வாகனம் மீண்டும் இடம்பெற்றது.
ராஜபாதையில் நடக்கும் குடியரசு தினவிழா அணிவகுப்பில், நான்கு ஆண்டுக்கால இடைவெளிக்கு பின்னர், மத்திய இளைஞர் விவகாரம் மற்றும் விளையாட்டுத்துறை இடம்பெற்றது. அதன் அலங்கார வாகனத்தில் தேசிய விளையாட்டு திட்டமான கேலோ இந்தியா இடம்பெற்றது. இது ராஜபாதையில் இருந்தவர்களால் மட்டுமின்றி, செங்கோட்டைக்கு செல்லும் பாதையில் இருந்த அனைவராலும் வரவேற்கப்பட்டது.
‘கேலோ இந்தியா, ஜோ கேலேகா வோ கேலேஜ் ’’, என்ற வாசகங்கள், அலங்கார வாகனத்தின் பக்கவாட்டில் இடம்பெற்றிருந்தன. ஒலிம்பிக் பதக்கம் வென்றதற்காக கொண்டாடப்படுபவர்கள் உள்ளிட்ட இந்திய விளையாட்டுத்துறை கதாநாயகர்களின் பல்வேறு புகைப்படங்களும் அதில் இடம்பெற்றிருந்தன. இது பல லட்சம் இளைஞர்களை விளையாட்டுப்பக்கம் வர ஊக்குவிக்கும்.
வழுக்குமரம் ஏறும் சிறிய வீரர்கள் குழு, தங்களுடய பாரம்பரிய உடையுடன் இந்த வாகனத்தில் மயிர் கூச்செறியும் சாகசத்தை செய்து காண்பித்தபடி வந்தனர். அவர்கள் சீசாம்  பயன்படுத்தி, பல்வேறு பயிற்சிகளையும், ஒருவரை ஒருவர் சுற்றி நின்றுக் கொண்டு, அந்த கம்பத்தின் மீது ஒருவர் நிற்கும்படியான பயிற்சியையும் செய்து அசத்தினர். இந்த வழுக்குமர வீரர்கள் குழுவினர் எல்லோரது கவனத்தையும் கவர்ந்தார்கள் என்பதில் எந்த சந்தேகமும் இல்லை.
இதேபோல் இரு குத்துச்சண்டை வீரர்கள், நடுவர் ஒருவரின் கண்காணிப்பில் வளையத்துக்குள் மோதிக் கொள்ளுவதும் அதில் இடம்பெற்றிருந்தது. பளுதூக்கும் பெண் வீராங்கனைகள், குத்துச்சண்டை வளையத்துக்கு இருபுறமும் சாகத்தை காண்பித்தபடி வந்தனர். மேலும், விளையாட்டு ஜோதியும் இந்த அலங்கார வாகனத்தில் இடம்பெற்றிருந்தது. அலங்கார வாகனத்தில் கடைசிப்பகுதியில், ஜவஹர்லால் நேரு விளையாட்டு அரங்கமும், ஒரு உலக உருண்டையும் அதன் மேல் புராணக்கால சிறந்த வில்வித்தை வீரரான அர்ஜூனரின் உருவமும் இடம்பெற்றிருந்தது.
வழுக்குமர வீரர்களின் சாகசத்தை ஒரு டிவி கேமராமேன் பல்வேறு கோணங்களில் இருந்து படம் பிடித்துக் கொண்டிருந்தார். வீரம், முயற்சி ஆகியவற்றைப்பற்றி தெரிவிக்க இந்த காட்சிகள் ஊடகங்களுக்கு அவசியமாக தேவைப்பட்டது. ஒரு ஜோடி குத்துச்சண்டை போட்டி கையுறைகள், கால்பந்து, கிரி்க்கெட் வீரரரின் ஹெல்மெட், டென்னிஸ் மட்டை உள்ளிட்ட விளையாட்டு உபகரணங்களும் அலங்கார வாகனத்தில் இடம்பெற்றிருந்தன.
ஜனவரி 31 முதல் பிப்ரவரி 8ம் வரையில், 1982ம் ஆண்டு ஆசிய விளையாட்டுப் போட்டிகள், 2010ம் ஆண்டு காமன்வெல்த் போட்டிகள் ஆகியவை நடந்த 5 விளையாட்டு மையங்களில் கேலோ இந்தியா பள்ளிகள் அளவிலான விளையாட்டுப் போட்டிகள் நடக்கின்றன. 198 தங்கப்பதக்கங்களை கொண்ட இந்த போட்டியில், 16 பிரிவுகளில் 3,200 வீரர்கள் கலந்து கொள்கின்றனர். ஸ்டார் ஸ்போர்ட்ஸ் நெட்வொர்க் டிவி சேனலில் நேரடியாக ஒளிபரப்பு செய்யப்பட உள்ள கேலோ இந்தியா பள்ளி விளையாட்டுப் போட்டிகள், சிறந்த மேடையை நோக்கிய ஒரு இசைவான பயணத்தின் முதல் துவக்கமாக அமையும் என எதிர்பார்க்கப்படுகிறது.
(Visitor Counter : 96
மத்திய அமைச்சரவை
எஃகு உற்பத்தியில் பயன்படுத்தப்படும் கோக்கிங் நிலக்கரி தொடர்பான ஒத்துழைப்பிற்காக இந்தியா மற்றும் ரஷிய கூட்டமைப்புக்கு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
எஃகு உற்பத்தியில் பயன்படுத்தப்படும் கோக்கிங் நிலக்கரி தொடர்பான ஒத்துழைப்பிற்காக இந்திய குடியரசின் எஃகு அமைச்சகம் மற்றும் ரஷிய கூட்டமைப்பின் எரிசக்தி அமைச்சகத்திற்கு இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பயன்கள்:
உள்ளீட்டு விலை குறைவதன் மூலம் ஒட்டுமொத்த எஃகு துறைக்கும் இந்த புரிந்துணர்வு ஒப்பந்தம் பலனளிக்கும். இதனால் நாட்டில் எஃகு விலை குறைய வாய்ப்புள்ளதோடு, சமநிலை மற்றும் ஒருங்கிணைப்பு மேம்படும்.
கோக்கிங் நிலக்கரி தொடர்பாக இந்தியா மற்றும் ரஷியாவுக்கு இடையேயான ஒத்துழைப்புக்கு அமைப்புரீதியான செயல்முறையை இந்த புரிந்துணர்வு ஒப்பந்தம் வழங்கும்.
எஃகு துறையில் இந்தியா மற்றும் ரஷிய அரசுகளுக்கு இடையேயான ஒத்துழைப்பை வலுப்படுத்துதல் இப்புரிந்துணர்வு ஒப்பந்தத்தின் நோக்கமாகும். கோக்கிங் நிலக்கரி வாங்கும் முறையை பரவலாக்குவதை ஒத்துழைப்பு தொடர்பான நடவடிக்கைகள் நோக்கமாக கொண்டுள்ளன.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்தில் பாதிக்கப்பட்டவர்களுக்கு ரொக்கமில்லா சிகிச்சை
தங்க நாற்கர சாலையின் டெல்லி-மும்பை, மும்பை-சென்னை, சென்னை-கொல்கத்தா, கொல்கத்தா-ஆக்ரா மற்றும் ஆக்ரா-டெல்லி இடையே அடையாளம் காணப்பட்ட தேசிய நெடுஞ்சாலைகளில் ஓட்டுநர்கள், பயணிகள், பாதசாரிகள், மற்றும் சைக்கிள் ஓட்டுபவர்கள் உட்பட சாலை விபத்தில் பாதிக்கப்படுபவர்களுக்கு ரொக்கமில்லா சிகிச்சை வசதியை வழங்க இந்திய தேசிய நெடுஞ்சாலைகள் ஆணையம் NHAI திட்டமிட்டுள்ளது. இதன்படி  நெடுஞ்சாலைகளில் விபத்தினால் ஏற்படும் உடல் காயங்களுக்கு சிகிச்சை அளிக்கப்படும். இதன் மூலம், விபத்தினால் பாதிக்கப்பட்டவர்களின் உடனடித் தேவைக்காக கட்டுப்பாட்டு அறையில் பதிவு செய்யப்பட்டுள்ள தகவலின்படி ஆம்புலன்ஸ் வாகனம் விபத்து நடந்த இடத்தை அடைந்ததில் இருந்து மருத்துவமனையில் அனுமதிக்கப்பட்ட முதல் 48 மணிநேரம் அல்லது தேவையான சிகிச்சை அளிப்பதில் இருந்து, எது முன்னதாக நடந்தாலும், 30,000/- ரூபாய் வரை வழங்கப்படும்.
தேர்ந்தெடுக்கப்பட்ட காப்பீட்டு நிறுவனத்தின் ஏல நடைமுறைகள் மற்றும் சேர்ப்பு நடவடிக்கைகள் முடிந்த பிறகு, இதற்கான திட்ட அமலாக்கத்திற்குப் பின்னரே திட்டத்தின் வெற்றியை மதிப்பிட முடியும்.
தில்லி-மும்பை, மும்பை-சென்னை, சென்னை-கொல்கத்தா மற்றும் கொல்கத்தா-டெல்லி ஆகிய தங்க நாற்கர பாதையின் நான்கு பகுதிகளிலும் ரொக்கமில்லா சிகிச்சை வசதியை அளிக்க காப்பீட்டு ஒழுங்குமுறை மற்றும் மேம்பாட்டு ஆணையத்தின் இணையதளத்தில் பதிவு செய்துள்ள காப்பீட்டு நிறுவனங்கள் அல்லது மத்திய சட்டத்தால் செயல்படுத்தப்பட்ட குறைந்தபட்சம் கடந்த 5 ஆண்டுகளாக காப்பீடு தொடர்புடைய நடவடிக்கைகள், மற்றும் கடந்த 3 ஆண்டுகளில் 85% -கும் குறையாத உரிமைகோரல் தீர்வு விகிதம் கொண்டுள்ள காப்பீட்டு நிறுவனங்களிடமிருந்து விண்ணப்பங்கள் கோரப்பட்டுள்ளது. சோதனை அடிப்படையில் மேற்கொள்ளப்பட்ட இத்திட்டத்தின் செயல்பாடுகளிலிருந்து கற்றுக்கொண்டதன் பேரில், இத்திட்டம் பிற தேசிய நெடுஞ்சாலைகளுக்கும் விரிவுபடுத்தப்படலாம்.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு .நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811831
சமூக நிதி மற்றும் அதிகாரமளித்தல் அமைச்சகம்
புதுக்கோட்டையில் 1398 மாற்றுத் திறனாளிகளுக்கு உதவிப் பொருட்களை இலவசமாக வழங்கும் முகாமை மத்திய அமைச்சர் நாளை தொடங்கி வைக்கிறார்
புதுக்கோட்டையில் 1398 மாற்றுத் திறனாளிகளுக்கு வட்டார அளவில் உதவிப் பொருட்கள் மற்றும் உபகரணங்களை இலவசமாக வழங்குவதற்கான முகாமை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் காணொலி வாயிலாக நாளை தொடங்கி வைக்கிறார். திருச்சி பாராளுமன்ற உறுப்பினர் திரு எஸ் திருநாவுக்கரசர், தமிழக சுகாதாரம் மற்றும் குடும்ப நலத்துறை அமைச்சர் டாக்டர் சி விஜயபாஸ்கர் ஆகியோர் புதுக்கோட்டை மாவட்ட ஆட்சியர் வளாகத்தில் நடைபெற உள்ள இந்த நிகழ்ச்சியில் கலந்து கொள்வார்கள்.
மத்திய அரசின் மாற்றுத் திறனாளிகளுக்கான உதவிகளை வழங்கும் திட்டத்தின் கீழ் புதுக்கோட்டை மாவட்டத்தில் கண்டறியப்பட்ட மாற்றுத் திறனாளிகளுக்கு உதவிப் பொருட்கள் வழங்கப்படும்.
ரூ. 117 லட்சம் மதிப்புள்ள 2547 உதவி உபகரணங்கள், 1398 பயனாளிகளுக்கு வழங்கப்படும். புதுக்கோட்டையில் உள்ள 9 வட்டாரங்களில் இவை அளிக்கப்படும்.
துவக்க விழாவில் ரூபாய் 24.8 லட்சம் மதிப்பிலான உதவிப் பொருட்கள், புதுக்கோட்டை வட்டாரத்தைச் சேர்ந்த 64 பயனாளிகளுக்கு வழங்கப்படும். கைகளால் இயக்கப்படும் மூன்று சக்கர மிதிவண்டிகள் 4, 11 சக்கர நாற்காலிகள், 4 கைத்தடிகள், 20 காது கேட்கும் கருவிகள் உட்பட 131 உதவி உபகரணங்கள் வழங்கப்படும்.
புதுக்கோட்டை நிர்வாகத்துடன் இணைந்து மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறையின் இந்திய செயற்கை மூட்டுக் கருவிகள் உற்பத்தி நிறுவனம் நிகழ்ச்சிக்கு ஏற்பாடு செய்துள்ளது. கொவிட் நடத்தைமுறைகளைக் பின்பற்றி இந்த முகாம் நடைபெறும்.
கைகளால் இயக்கும் மூன்று சக்கர மிதி வண்டிகள் 76, 301 சக்கர நாற்காலிகள், 124 கைத்தடிகள், ஒரு பிரெய்லி கிட், ஒரு பிரெய்லி பலகை, 502 காது கேட்கும் கருவிகள் உள்ளிட்டவை பல்வேறு கட்டங்களாக 9 வட்டாரங்களில் உள்ள மாற்றுத் திறனாளிகளுக்கு வழங்கப்படும்.
இந்த நிகழ்ச்சியை https://youtu.be/EjDWQrcEmPg என்னும் மின் முகவரியில் நேரடியாகக் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675068
பிரதமர் அலுவலகம்
பாஸ்தி பகுதியில் டிஜிட்டல் நூலகம் தொடங்கப்பட்டதற்கு பிரதமர் மோடி பாராட்டு
உத்தரப்பிரதேச மாநிலம் பாஸ்தி பகுதியில் தொடங்கப்பட்டுள்ள டிஜிட்டல் நூலகத்தால் போட்டித் தேர்வுகளுக்குத் தயாராகி வருவோருக்கு மிகப்பெரிய பலன் கிடைக்கும் என்று பிரதமர் கூறினார்.
பாஸ்தி நாடாளுமன்ற உறுப்பினர் திரு.ஹரிஷ் திவேதியின் ட்விட்டர் பதிவுக்குப் பதிலளித்தப் பிரதமர் மோடி கூறியதாவது, "அருமையான முயற்சி! இளைஞர்களுக்கும், போட்டித் தேர்வுகளுக்குத் தயாராகி வருவோருக்கும் பாஸ்தியில் திறக்கப்பட்ட இந்த டிஜிட்டல்  நூலகம் மிகவும் பயனுள்ளதாக இருக்கும்."